<classify> KAMISHNA Jenerali wa Jeshi la Zimamoto na Uokoaji nchini, Thobias Andengenye amefanya mabadiliko ya baadhi ya makamanda wa mikoa nchini.Makamanda walioguswa na mabadiliko hayo ni Kamishna Msaidizi wa Zimamoto, Mohamed Kondo aliyekuwa Kamanda wa Zimamoto na Uokoaji Mkoa wa Kinondoni, ambaye anahamishiwa Mkoa wa Mbeya.Kwa mujibu wa Msemaji wa Jeshi la Zimamoto na Uokoaji Makao Makuu, Joseph Mwasabeja, Kamishna Msaidizi, Juma Yange aliyekuwa Kitengo cha Utawala Mkoa wa Kinondoni, anakuwa Kamanda wa Kinondoni.Wengine ni Mrakibu Msaidizi wa Zimamoto, John Francis aliyekuwa Chuo cha Zimamoto na Uokoaji Handeni mkoani Tanga, anaenda kuwa Kamanda wa Zimamoto na Uokoaji Mkoa wa Rukwa.Aidha, aliyekuwa Kamanda wa Zimamoto na Uokoaji Mkoa wa Kigoma, Mrakibu Msaidizi wa Zimamoto, Athumani Basuka anakuwa Kamanda wa Wilaya ya Hai Siha, nafasi yake inachukuliwa na Mrakibu Msaidizi, Jumbe Juma.Pia aliyekuwa Kamanda wa Kiwanja cha Ndege Mkoa wa Iringa, Mkaguzi wa Zimamoto, Hamisi Dawa anaenda kuwa Kamanda wa Zimamoto na Uokoaji Mkoa wa Kagera.Msemaji huyo amesema mabadiliko haya ni ya kawaida yanayotokea ndani ya Jeshi la Zimamoto na Uokoaji, katika kuongeza ufanisi wa utendaji kazi.Jeshi la Zimamoto na Uokoaji linaendelea kutoa mwito kwa wananchi kuendelea kutoa ushirikiano kwa makamanda wa zimamoto na uokoaji mikoa na wilaya katika suala la kinga na tahadhari dhidi  <topic>: KITAIFA 